Kano: Ana zargin wasu mata da sace kayan daki – Dala FM Kano
Ana zargin wasu mata masu zaman kansu a wani gida dake unguwar Kwajalawa, a yankin Dakata Kawaji, da sace kayan daki da suka hada da Katifa da Matasan kai, Sutturu, Takalma, Kudade, da kuma Tukwanen miya.
Gungun matan, ana zargin kowacce ta kama dakin ne a wannan gida tare da wasu mata masu sana’ar siyar da abinci, ya da kanwa, da su ka zo daga jihar Adamawa, suma kuma su ka kama daki su biyu, inda aka yi zargin matan ‘yan Adamawa, sun hada kai sun balle dakin masu sana’ar sayar da abincin.
An gurfanar da su a gaban kotun shari’ar musulunci dake unguwar Birget PRP, karkashin mai shari’a Mujittafa Abdulkadir, bayan kuma an karanta musu tuhumar, sai su ka mu sa zargin su ka ce, ba su su ka yashe dakinba.
Kotun ta sanya su a hannun beli, tare da yi musu wa’azin, su ji tsoran Allah su daina abin da su ke yi su koma mata na gari, su nemi mazaje su yi aure.
A zantawar wata da ake ganin jagora ce a cikinsu Zainab Ibrahim da wakilinmu Abubakar Sabo, ta ce, “Mun ji dadi mun gode, kuma tunda dai, mu din an same mu ta hanyar aure ne, to za mu yi duk mai yuwa muma mu ga mun yi auren, domin dai ba za mu so dawwama a layin da muke kai ba.” A cewar Zainab
Akwai bukatar direbobi su rinka kunna fitila da rana sabida hazo